Breiktants

Breiktants, Ameerikas tuntud ka breikimise, B-Boyingu ja B-Girlinguna, kuulub tänavatantsu stiilide hulka. Breiktants sai alguse 1970. aastatel New Yorgi Bronxi linnaosas noorte afroameeriklaste ja ladinaameeriklaste seas samal ajal, kui hakkas tekkima hiphopi kultuur. Breikarid tantsivad peamiselt breikbiitide, funk’i, räpi ja soulmuusika žanrite järgi.Adelekun, E. (2023). Local moves to worldwide grooves – here’s a brief history of breaking. https://www.redbull.com/int-en/history-of-breaking#:~:text=The%20basic%20elements%20that%20make%20up%20the%20dance,of%20footwork%20steps%20and%20patterns.%20...%20Rohkem%20%C3%BCksuseid. Vaadatud 14.11.2023.
pisi|Breiktants

 Ajalugu 
Kaks kohaliku Bronxi tantsugruppi arendasid 1970. aastate keskpaigas välja rocking’u stiili, mis on breiktantsu eelkäija. Bronxi tantsutrupp Zulu Kings lõi erinevad tantsuliikumised põrandal ja käte peal seistes. Tantsutrupp Salsoul lisas sellele juurde mitmed erinevad püstijala tantsuliigutusi. Sellel ajal leidsid aset ka sotsiaalsed improviseeritud ühismusitseerimised, mis arenesid edasi tänaval toimuvateks tantsuvõistlusteks.Raudsep, H. (2017). TÄNAVATANTSU KULTUURIPRAKTIKA HIP-HOPI SUBKULTUURILISES  VÕTMES: TARTU JJ-STREET  [Bakalaureusetöö, Tartu ülikooli]. DSpace. https://dspace.ut.ee/handle/10062/57663

Breiktantsu mõiste võeti kasutusele 1970. aastate lõpus. Breiktants jõudis oma populaarsuse haripunkti 1980. aastate alguses ja keskel. Seejärel-see taandus mõneks ajaks ning kogus uuesti populaarsust 1990. aastatel. Laialdane avalik interneti kasutus, mis sai alguse 1990. aastate lõpus, avas breiktantsijatele uued võimalused laiema publiku ligimeelitamiseks. Noored vaatasid breiktantsu telesaadetest ja videoklippe internetist, mis aitas seda tantsustiili populariseerida üle maailma.Musculoskeletal injuries in break-dancers. (2009). https://pubmed.ncbi.nlm.nih.gov/19540489/ Breikarid hakkasid ilmuma ka muusikavideotes ja Hollywoodi filmides, mis suurendasid breikimise tuntust kogu maailmas. Esimesi breiktantsulõike võis näha sellistes filmides nagu "Flashdance" (1983), "Breakin’ the Movie" (1984) ja "Beat Street" (1984).

Pole täpselt teada, millal tänavatantsud Eestisse jõudsid, kuid breiktantsu levimine on alguse saanud 1984. ja 1985. aastatel. Breiktantsu suhtuti Eestis eelarvamusega ja seda peeti tabuks, kuid selline akrobaatiline tantsustiil sai samal ajal noorte seas populaarseks loominguliseks väljendusvahendiks. Selle kolmeks juhtivaks stiiliks olid electric boogie, robottants ja breiktants.

 Breiktantsu elemendid 
Algselt koosnes breiktants toprock’ist, floorrock’ist ja freeze’idest. Hiljem lisandusid nendele veel erinevad pöörlemised ja liuglemised.Breikimise ajalugu... (s.a.). https://archive.today/20050223053327/http://www.soundsofhiphop.ee/bboy.php#selection-479.0-479.21

Breiktantsu peamised elemendid on järgmised:

 Toprock. See on hetk, kui breikarid tantsivad seistes enne, kui nad liiguvad põrandale. Mõned põhilised toprock’i sammud on Indian step ja cross step. 
 Go downs. Need on liigutused, mida breikarid kasutavad ülemiselt tasandilt põrandale liikumiseks. Mõned põhilised go down'id on põlve maha panemine või keerlemine põrandale.
 Footwork. Jalgadega tehtavad sammud ja mustrid, kui breikarid tantsivad põrandal, kasutades käsi toena. Mõned põhilised footwork’i sammud on six step, three step ja CC-d.
 Freezes. Kui breikarid lähevad kindlasse asendisse või poosi ning hoiavad seda mõne sekundi. Mõned põhilised breikimise freeze’id on baby freeze, chair freeze ja elbow freeze.
 Power-moves. Kui breikarid panevad oma terve keha dünaamiliselt pöörlema pidevasse pöörlemisliigutusse, kasutades selleks pöörlemisjõudu. Näited power-moves'idest on pea peal pöörlemine, air flares ja windmills.
 Trikid. Kui breikarid võtavad tavalise breigi sammu, freeze'i või power-move'i ja lisavad sellele ebatavalise mõõtme või keerdkäigu.
 Üleminekud. Liigutused, mida breikarid kasutavad, et ühendada oma footwork'i, freeze’e, trikke ja power-move'e. Mõned põhilised üleminekud on sweeps, pretzels ja keerutused.

 Tantsutreeningud 
Breikarid treenivad sageli kõval puitpõrandal, plaaditud põrandal, asfaldil või betoonil ilma ohutusvarustuseta, kuid omandades samas suurepärase tasakaaluvõime.Vexler, Y. A. (2023). Method over matter: A study of break dance headstand practice. Research in Dance Education, (24)2 , 138–153. https://doi.org/10.1080/14647893.2020.1816950

Erinevalt levinud arvamusest ei pruugi breikimine kõval pinnasel olla tingimata ohtlikum kui võimlemine mattidel või muude füüsiliste tegevuste harjutamine üldiselt. Kui seda praktiseeritakse õigete meetoditega, võib breikimine (sealhulgas kõval pinnasel) tegelikult olla palju ohutum kui nii mõnedki teised tegevused. Siiski tuleb märkida, et breiktantsu harjutamine kõval pinnasel võib kaasa tuua suuremat vigastuste riski.

 Olümpiamängud 
Breikimine tegi olümpia debüüdi Buenos Aireses toimunud Noorte Olümpiamängudel 2018. aastal. Pärast selle suurepärast edu on breiktants valitud Pariisi 2024. aasta olümpiamängude spordiprogrammi uue spordialana koos surfamise, rulatamise ja ronimisega.Paris 2024. (s.a.). BREAKING. https://web.archive.org/web/20240710164448/https://www.paris2024.org/en/sport/breaking/

2024. aasta olümpiamängude breiktantsu võistlus toimub 9. ja 10. augustil Pariisis. 16 B-Boy’d ja 16 B-Girl’i osalevad soolo tantsulahingutes. Võistlejad kohandavad oma liigutusi ja improviseerivad DJ lugude rütmi järgi.

 Võistlused 
Breiktantsu võistlused võivad võtta mitmesuguseid vorme, kuid peamised neist on üks-ühele sooloheitlused ja meeskondlikud võistlused (vähemalt kaks liiget meeskonnas, kuni kaheksa liiget mõlemal poolel). Heitluse ajal mängivad DJ-d muusikat, võistlust korraldav juht räägib mikrofoni ja kolm kuni kuus kohtunikku (tavaliselt tuntud breikarid) hääletavad iga heitluse lõpus ja otsustavad võitja.

Rahvusvahelisel breikimise areenil on kauaaegsed ja hästi tuntud võistlused järgmised:

 Battle of the Year (kõige kauem kestnud sündmus breikimise maastikul)
 Freestyle Session (USA)
 The Notorious IBE (Holland)
 Red Bull BC One (ülemaailmne)
 UK B-Boy meistrivõistlused (Ühendkuningriik)
 Legits Blast Series (Slovakkia, Tšehhi Vabariik ja USA)
 BBIC (Korea)

 Kuulsaid breiktantsu viljelejaid 
 Flying Steps – Saksamaa breiktantsu grupp, mis asutati 1993. aastal. Nende liikmete hulka kuuluvad Crazy B, Cash, Vartan, Amigo Lol’ B, Benny ja Mikel. Nad on võitnud mitmeid breikimise võistlusi.Aimen. (02/16/2022). Everything You Ought To Know About Breakdancing. https://www.superprof.com/blog/best-breakdancers/
 Rock Steady Crew on olnud üks mõjukamaid breiktantsukollektiive. Selle asutasid kaks varajast breikarit, Jojo ja Jimmy D. Meeskonnaga sai liituda ainult siis, kui konkureeriti teise Rock Steady meeskonnaliikmega, see oli suurt väljakutset pakkuv võistlus, kus oli vähe võitjaid.
 Crazy Legs – Richard Colón on Ameerika B-Boy, kes oli kaasatud esimestesse peavoolu uudislugudesse hiphoptantsust. Olles Rock Steady Crew juht, viis ta stiili 1983. aastal Pariisi ja Londonisse. Lisaks sellele on Colón aktiivne kogukonnateenistustes, tantsukoolitustes ja tantsuteatri etendustes.
 Tony Touch – Ameerika räppar, hiphop-breikar, DJ ja Puerto Rico päritolu plaadiprodutsent. Ta alustas karjääri B-boy’na 1980. aasta alguses, mil toimus räppmuusika taassünd.

 Vaata ka 
 Breiktants 2024. aasta suveolümpiamängudel

 Viited 

Kategooria:Tants